
 DR 30.11.2011 

 
66 

■1600 

Jadi sahabat saya tadi dari Indera Mahkota sebenarnya beliau ini telah 
mengelirukan kita. Ini kerana dalam huraian undang-undang ini telah disebutkan 
implikasi kewangan akan melibatkan kerajaan dalam perbelanjaan wang tambahan 
atau supplementary di mana amaunnya belum dapat ditentukan. Memanglah apabila 
perbadanan ditubuhkan kita tidak tahu berapakah sebenarnya peruntukan atau pun 
yang kita perlukan. Bahkan dalam undang-undang ini dalam perkara 7, iaitu perkara 40 
– Kumpulan Wang Perbadanan, Perkara 41, 42 sehingga 45 di sini diperincikan cara 
macam mana untuk kita mentadbirkan wang perbadanan ini. Jadi kita tidak usah 
soalkan bahkan kerajaan mempunyai satu kemampuan bagi memastikan supaya 
perbadanan ini dapat benar-benar menepati kehendak supaya kita memberikan 
perhatian kepada golongan-golongan muda yang hidup di bandar. 

Seterusnya Tuan Yang di-Pertua, tujuan utama kita ialah menyediakan 
perumahan di bandar walaupun sebenarnya tanah di bandar adalah mahal. Saya ingin 
mencadangkan sebelum kita mencari tanah-tanah di bandar seharusnyalah kita berikan 
perhatian kepada rumah-rumah yang sedia ada terutamanya flat-flat yang banyak di 
Kuala Lumpur dalam keadaan yang cukup daif pada ketika ini. Flat-flat tersebut 
termasuklah Flat Sri Johor, Sri Melaka, Sri Negeri Sembilan, Sri Selangor dan flat-flat 
ini. Dalam kawasan flat ini ada kawasan lapang, masih lagi kawasan yang boleh kita 
bangunkan. Jadi seharusnya mereka-mereka yang masih lagi tinggal di flat yang cukup 
daif ini kita pindahkan setelah kita dirikan rumah pangsa yang lebih tinggi, yang lebih 
canggih lagi. Selepas itu rumah mereka kita bina semula. Dengan cara ini kita dapat 
bukan sahaja menjimatkan kawasan bahkan kita dapat melipatgandakan jumlah 
perumahan sedia ada selain daripada kita mencari tanah-tanah lain.   

Saya cukup setuju tentang pendapat sahabat saya daripada Tenggara tadi. 
Kebimbangan beliau kalau ianya dilakukan di kawasan-kawasan ataupun negeri-negeri 
pembangkang. Kita terima hakikat ini walaupun kita telah cuba mempertahankan tetapi 
bukti telah jelas menunjukkan isu air pun kita tidak dapat selesaikan. Walaupun ini isu 
asas, keperluan harian rakyat tetapi kerana politik, maka sampai hari ini benda ini 
masih lagi tergantung. Kita takut dan bimbang suatu masa nanti bukan sahaja rakyat 
Selangor bahkan rakyat Kuala Lumpur pun akan menghadapi bahaya dan bencana 
daripada politik kita. 

Saya pergi kepada perkara seterusnya. Saya ingin menyokong penuh iltizam 
Yang Amat Berhormat Perdana Menteri untuk membantu golongan pertengahan dan 
golongan muda untuk memiliki rumah pertama. Jadi apa yang saya fahamkan melalui 
program Perumahan 1Malaysia ini, rumah-rumah yang berkualiti berkos sederhana 
akan dibina dengan kerjasama antara pihak kerajaan dan juga sektor swasta. Apa yang 
saya bimbangkan Tuan Yang di-Pertua, kalau kita benarkan swasta mengambil 
bahagian maka harga rumah ini akan tidak dapat dikawal melainkan kerajaan benar-
benar beriltizam bahawa bukan sahaja pembelian barangan yang sebenarnya pada 
ketika ini dalam keadaan yang cukup tinggi bahkan tentang harganya pun dikawal. Ini 
supaya kita dapat pastikan pembeli-pembeli tidak tertipu.  

Saya ingin mencadangkan supaya pembeli-pembeli ini diberikan satu harga 
yang istimewa terutamanya untuk insurans dan juga cukai ataupun interest daripada 
bank supaya tidak membebankan. Seperti yang saya sebut tadi janganlah hendaklah 
dengan izin, we live in credit kerana kalaulah harga-harga rumah tanpa dikawal kita 
bimbang sekiranya ekonomi kita menghadapi apa jua masalah, perkara yang sama 
berlaku di Amerika akan berlaku di Malaysia.  

Akhir sekali Tuan Yang di-Pertua, tentang perkara 2 iaitu fasal 3 hingga 6 
tentang melantik keanggotaan perbadanan. Saya rasa ini kita pulangkan kepada 
kebijaksanaan Yang Amat Berhormat Perdana Menteri tetapi apa yang saya hendak 
tanya sekarang berapa lamakah tempoh jawatan yang ditetapkan ke atas setiap 
anggota perbadanan. Saya ingin menyokong. Terima kasih.  

 Timbalan Yang di-Pertua [Datuk Ronald Kiandee]: Sila Yang Berhormat 
Menteri. 

 

 

 



66. #1600. Jadi sahabat saya tadi dari Indera Mahkota sebenarnya beliau ini telah mengelirukan kita. Ini kerana dalam huraian undang-undang ini telah disebutkan implikasi kewangan akan melibatkan kerajaan dalam perbelanjaan wang tambahan atau supplementary di mana amaunnya belum dapat ditentukan. Memanglah apabila perbadanan ditubuhkan kita tidak tahu berapakah sebenarnya peruntukan atau pun yang kita perlukan. Bahkan dalam undang-undang ini dalam perkara 7, iaitu perkara 40 - Kumpulan Wang Perbadanan, Perkara 41, 42 sehingga 45 di sini diperincikan cara macam mana untuk kita mentadbirkan wang perbadanan ini. Jadi kita tidak usah soalkan bahkan kerajaan mempunyai satu kemampuan bagi memastikan supaya perbadanan ini dapat benar-benar menepati kehendak supaya kita memberikan perhatian kepada golongan-golongan muda yang hidup di bandar. Seterusnya Tuan Yang di-Pertua, tujuan utama kita ialah menyediakan perumahan di bandar walaupun sebenarnya tanah di bandar adalah mahal. Saya ingin mencadangkan sebelum kita mencari tanah-tanah di bandar seharusnyalah kita berikan perhatian kepada rumah-rumah yang sedia ada terutamanya flat-flat yang banyak di Kuala Lumpur dalam keadaan yang cukup daif pada ketika ini. Flat-flat tersebut termasuklah Flat Sri Johor, Sri Melaka, Sri Negeri Sembilan, Sri Selangor dan flat-flat ini. Dalam kawasan flat ini ada kawasan lapang, masih lagi kawasan yang boleh kita bangunkan. Jadi seharusnya mereka-mereka yang masih lagi tinggal di flat yang cukup daif ini kita pindahkan setelah kita dirikan rumah pangsa yang lebih tinggi, yang lebih canggih lagi. Selepas itu rumah mereka kita bina semula. Dengan cara ini kita dapat bukan sahaja menjimatkan kawasan bahkan kita dapat melipatgandakan jumlah perumahan sedia ada selain daripada kita mencari tanah-tanah lain. Saya cukup setuju tentang pendapat sahabat saya daripada Tenggara tadi. Kebimbangan beliau kalau ianya dilakukan di kawasan-kawasan ataupun negeri-negeri pembangkang. Kita terima hakikat ini walaupun kita telah cuba mempertahankan tetapi bukti telah jelas menunjukkan isu air pun kita tidak dapat selesaikan. Walaupun ini isu asas, keperluan harian rakyat tetapi kerana politik, maka sampai hari ini benda ini masih lagi tergantung. Kita takut dan bimbang suatu masa nanti bukan sahaja rakyat Selangor bahkan rakyat Kuala Lumpur pun akan menghadapi bahaya dan bencana daripada politik kita. Saya pergi kepada perkara seterusnya. Saya ingin menyokong penuh iltizam Yang Amat Berhormat Perdana Menteri untuk membantu golongan pertengahan dan golongan muda untuk memiliki rumah pertama. Jadi apa yang saya fahamkan melalui program Perumahan 1Malaysia ini, rumah-rumah yang berkualiti berkos sederhana akan dibina dengan kerjasama antara pihak kerajaan dan juga sektor swasta. Apa yang saya bimbangkan Tuan Yang di-Pertua, kalau kita benarkan swasta mengambil bahagian maka harga rumah ini akan tidak dapat dikawal melainkan kerajaan benar- benar beriltizam bahawa bukan sahaja pembelian barangan yang sebenarnya pada ketika ini dalam keadaan yang cukup tinggi bahkan tentang harganya pun dikawal. Ini supaya kita dapat pastikan pembeli-pembeli tidak tertipu. Saya ingin mencadangkan supaya pembeli-pembeli ini diberikan satu harga yang istimewa terutamanya untuk insurans dan juga cukai ataupun interest daripada bank supaya tidak membebankan. Seperti yang saya sebut tadi janganlah hendaklah dengan izin, we live in credit kerana kalaulah harga-harga rumah tanpa dikawal kita bimbang sekiranya ekonomi kita menghadapi apa jua masalah, perkara yang sama berlaku di Amerika akan berlaku di Malaysia. Akhir sekali Tuan Yang di-Pertua, tentang perkara 2 iaitu fasal 3 hingga 6 tentang melantik keanggotaan perbadanan. Saya rasa ini kita pulangkan kepada kebijaksanaan Yang Amat Berhormat Perdana Menteri tetapi apa yang saya hendak tanya sekarang berapa lamakah tempoh jawatan yang ditetapkan ke atas setiap anggota perbadanan. Saya ingin menyokong. Terima kasih. Timbalan Yang di-Pertua [Datuk Ronald Kiandee]: Sila Yang Berhormat Menteri.